Tom Welling, Brandon Routh, Henry Cavill, Tyler Hoechlin.
Jó, most a legjobbtól a legrosszabbig.
Christopher Reeve, Tom Welling...
Újra itt vagyok, bocsi. Hol is tartottunk?
- Elég a magazinos kvízekből. - Ugyan, csak még néhány kérdést!
- Miért próbálod elterelni a figyelmemet? - Van egy kis problémánk a Dánnal.
Pontosan mennyire súlyos a szívbetegséged?
Emma és én megkeressük az MNR-t.
Aldon, Roo, ti keressétek meg a Dánt!
Cseréljétek vissza Barryre a börtönben!
Csak 45 percünk van az ellenőrzésig. Lopjunk kocsit, és nyomás!
Brunner ügynök?
- Igen? - Igen?
A Védelmi Minisztérium műholdakkal keresi a sugárzást.
Tizenkilenc kilométerre keletre bukkant fel.
- Küldöm a koordinátákat. - Vettem.
Valahol itt kell lennie.
Nincs igazolványa, ezért a reptérre nem mehet.
Kikötőbe sem. Nem tudja megfizetni, hogy elrejtsék egy hajón. Kizárt,
hogy reggelig megtaláljuk a lábujjgyilkos rohadékot. Szóljunk az NIS-nek!
Szóljunk a görögöknek, hogy atomreaktort hoztunk ide?
Félsz az exedtől.
Felénekelte a hangpostámra a Mamma Mia! film összes számát.
Lejátszom, 57 perc hosszú.
Imádom az őrült nőket. Megadnád neki a számomat?
A kikötő tényleg kilőve, tengeribeteg lennék. Hé! Ez csak egy plüssmaci.
- Azt hittük, jó arc vagy. - Az vagyok.
Tudtam, hogy visszamegyek a börtönbe. Barryt nem hagyjátok hátra,
és a találkozót már leszerveztem.
Ezért megszöktem.
Aztán rájöttem, hogy rossz jövője lenne a családomnak.
Engem köröz az NIS, az Interpol és a CIA. Inkább letöltöm a büntetésemet,
mint hogy a fiamnak ilyen élete legyen. A börtönben bármit megszerzek.
Kivéve olyan plüssmacit, aminek nem lyukas a töcsköléstől az alsó fele.
Esetleg odaadnátok ezt a fiamnak?
Örömmel.
A rokonszenvem a lábujjammal együtt veszett oda.
Na, irány vissza Törökországba!
Egy doki visszanövesztette egy pasas péniszét a karján.
- Talán a te... - Megölöm.
Jó hír: megtalálták a Dánt. Már úton vannak feléd.
Jobb, ha sietnek, mert elkezdődött a létszámellenőrzés.
Ott van, az utca végén.
Tina, mit tudunk?
Zűrös környék. A helyiek autót, fegyvert lopnak. Embereket rabolnak el.
Ez a rosszfiúk területe. Legyetek óvatosak!
- Úton az erősítés. Csak kell egy autó. - A találkozó 30 perc múlva lesz.
- Be kell jutnunk valahogy. - Vettem. Emma, csak óvatosan!
- Nem lesz bajom. - Nagyon aggódsz Emma biztonsága miatt.
Tessék?
Nem hallok... Zajos...
Fegyver lesz náluk. Én irányítok.
Te hátra és jobbra figyelsz.
Én előre és balra. Fedezd a hátsónkat!
Emlékszel, amikor felléptünk az apa-lánya ki mit tudon?
- Igen. - Ez egyszerűbb lesz.
Basszuk szét őket, apa!
Lehet, hogy ez egy számítógép.
Vagy egy rakéta alkatrésze.
A francba!
Jól vagy?
Nem esett bajom.
És ennek sem.
Aldon, megvan a csomag. Már csak te hiányzol.
Szerintem Boro nem fogja bevenni, hogy Aldon a Dán embere.
Jól ismerem Borót.
Ha nem olyan pasast lát majd, mint Zach Galifianakis, egyszerűen elhajt.
Azt kell hinnie, hogy a Dán is ott van.
Hé!
Hasonlítasz az egyik ismerősömre.
Jól van.
Siess! Ha történik valami Barryvel,
egy még rosszabb börtönbe küldelek. Ahol a cellán nincs ablak.
- És csak a Showtime-ot nézheted. - Jó. De előbb szeretném, ha ezt eltennéd.
Ott találtam, ahol a macit is. A kis lábujjra rakd! Megerősíti a többit.
Nahát! Szóhoz sem jutok.
Semmiség.
Most szívatsz? Azt hiszed, megbocsátok, mert hirtelen vettél nekem valamit?
- Mássz be a szellőzőbe! - Legközelebb nem veszek neked semmit.
Befelé!
Tarts ki!
Mr. Polonia.
- Épp időben. - Maga meg kicsoda?
A barátunk, a Dán küldött.
Még nem tudjuk, fertőzött-e,
ezért a biztonság kedvéért távolságot tart.
Ha megbetegíti az ügyfélkörét, vége a karrierjének.
- Jól lebarnult. - A görög tengerpartokon nem nehéz.
Dán Dog! Barátom!
Ha majd jobban leszel, bulizhatnánk egyet, mint régen. Mit szólsz?
Csinálj úgy, mintha lövöldöznél az ujjaddal!
Ez jazzkéz!
Lövöldözz az ujjaddal!
A jó öreg Dán! Te dilinyós.
Mi a baja van?
Az apósod hülye gyantája nem zárta el a sebet.
Vérzik. Ne nyisd ki a dobozt!
Apa!
Aldon, úton vagyunk.
Megoldom. Kapjátok el Borót!
Fenébe! Cikkcakkban fut.
Mutasd, mit tudsz!
Tina,
szeretném, ha tudnád...
- Te nem a Dán Dog vagy. - Nem, mi?
Miért nem ájulsz el?
Jaj, ne!
Istenem! Pöcs van az arcomban!
Mi a...
Diana?
Én megmondtam.
Lődd lábon! Meg kell tudnunk, kik a vevői.
Látod?
Mint a lány a bálból.
Borót kiütötte a lónyugtató.
Jenny Pepperman megivott két üveg sört, és a biciklijével a tóban kötött ki.
Pontosan.
Fehér Lótusz!
- Ne piszkáld a hullát! Undorító. - Véletlen volt.
Nyugi! Testüregmotozó Constantine senkinek sem fog hiányozni.
Lökd át a hullát! Elrejtem Cyrus, a kannibál cellája mögött.
Kell pár harapásnyom a hitelesség kedvéért.
Vicceltem.
De át kell tuszkolnunk ezen a kis lyukon.
Tina!
Nem voltam teljesen őszinte veled.
Azt mondtam, le akartam nyűgözni a csapat újoncát. Ez hazugság volt.
Azért akartalak lenyűgözni,
mert tetszel nekem. De az a baj, hogy nem vagyok túl lenyűgöző pasi.
Középszerű oboista vagyok. Négyszer jelentkeztem a Szerencsekerékbe,
de egyszer sem válogattak be. De arra gondoltam,
hogy amikor visszaérünk,
talán elmehetnénk randizni.
Azt hittem, sosem hívsz el.
Majd találkozunk, ha visszaértek. És Barry, Pat Sajak egy pöcs.
Tudom, hogy ma nagyon féltél.
Bátor akartam lenni, de tudod, a török börtön a frászt hozta rám.
Nem érted, mire célzok. Ki a bátrabb?
Az, aki olyat tesz, amit nem fél megtenni,
vagy az, aki fél, de mégis megteszi?
Kemény fickó voltál ma.
Büszke vagyok rád.
Kösz, Luke.
Mi ez a szag?
- Elizabeth DuVray Fehér Lótusz parfümje. - Elrontja ezt a pillanatot.
- Hogy van a fogoly? - Roo megmutatta neki a lábujját.
Szerintem ezzel megszegi a genfi egyezményt.
- Az a gorilla jól elvert. - Nem. Csak meghúztam a vállamat.
Régen sport közben folyton ez volt. Ha tűröm, magától elmúlik a fájdalom.
Jeget kéne tenned rá.
- Most. - Igen, uram.
Jól van.
Remek. Kiváló ötlet.
Ha elmész ma az erdőbe
Nagy meglepetésben lesz részed
Nekünk kellett volna nyernünk.
Miért Rachel Dunlop és a bűvész apja nyert?
Tiszta hülyeség.
Az anyád nagyon pipa volt. Felállt és pfujolt, amikor átadták a díjat.
Azt kérdezted,
lettem-e volna irodista, hogy anyád ne hagyjon el.
Irodai munkát kellett volna vállalnom. Vagy vécépucolást, vagy árokásást.
Bármit, hogy az anyád velem maradjon.
- Megtennéd ugyanezt Carterért? - Nem lesz rá szükség.
Én nem követem el a ti hibáitokat. Nem akarok ártani Carternek.
Emlékszel, amikor kicsi voltál, és Oscar rajtad lovagolt?
Leesett, elkezdett sírni és kiabálni.
Az orvos megkért, hogy fogjam le, amíg összevarrja a sebét.
Nem tudtam megtenni. Megőrjített a gondolat, hogy ártok neki.
Ezért én a kocsiban maradtam, és az anyád tette meg helyettem.
- Oscar egy hétig Gonosz Anyának hívta. - A fájdalom a szeretet része.
Barry börtönbe ment Tináért, pedig egyelőre csak tetszik neki.
A Dán pedig visszament a börtönbe, mert szereti a fiát.
Összetört a szívem, amikor anyád és én elváltunk.
Nem akart elválni tőled. Csak olyan férjet akart, aki mellette van.
Ezt nem tudtam megadni neki.
Ezért...
veszni hagytam a házasságomat.
Miatta.
És ha szereted Cartert, ugyanezt teszed.
Minél tovább húzod, annál jobban ártasz neki.
Ez az én véleményem.
De tudom...
hogy a döntés a tiéd.
A LEGJOBB DOLGOZÓ
- Boro köpött már? - Még nem.
Most az érdekel, hogy a legjobb ügynököm miért vette fel a fedőcégéhez az exnejét.
Tud róla?
Regionális igazgató vagyok. Maga előtt tudom, mikor jár le a teje.
És azt is, hogy Tally belenézett a könyvelésbe.
Tally munkát akart, én pedig próbálom visszaszerezni őt.
Tudom, hogy nem volt okos húzás.
Valóban nem. De talán elmúlt a veszély, mert már nem kutakodik.
Az nem olyan biztos.
Beszélnünk kell.
Mielőtt bármit mondasz, hadd magyarázzam meg, hogy...
Romiról van szó.
Beteg.
KÉT NAPPAL KÉSŐBB
Valamiféle negatív reakció a kemoterápiára.
- Hamarabb kell a csontvelő, mint hittük. - Bár jó donor lennék!
Mi újság a donorkampánnyal?
A tankerületvezető még nem jelzett vissza. Azt tudom, hogy az ilyen esetekben
a felelősségi kérdés a mániájuk.
Haldoklik egy gyerek.
Mondtam neki, hogy az unokahúgomról van szó. Könyörögtem neki.
- Még beszélnie kell az ügyvédekkel. - Jó lenne, ha a tankerület beleegyezne.
- Egy nap alatt 10 000 embert elérhetnénk. - Esküszöm, mindent megteszek.
Hívnak, fel kell vennem.
- Intézd el valahogyan! - Igyekszem. Szeret...
Halló?
ÉLŐBEN IS ILYEN JÓL NÉZEL KI?
DERÍTSD KI TE MAGAD!
ISZUNK VALAMIT?
Helló, Kyle!
Samantha vagyok.
- Mi folyik itt? - Helló, Kyle!
Ó, értem már.
Maga az öreg pasija, akinek már nem áll fel,
szóval már csak nézni szereti?
- Sandy Yoon miatt vagyunk itt. - Felcsináltad, aztán leléptél.
Kiszakadt a gumi. Nem az én hibám, hogy megtartotta a gyereket.
Sandy nem akárki.
Ő a menyem, és az unokám, Romi anyja.
- Romi leukémiás. - Csontvelőre van szüksége.
Te talán jó donor vagy.
Ha Sandy igazat is mond, és én vagyok a gyereke apja, akkor...
Nem, a fiam az apja.
Azóta az, hogy megismerte Sandyt.
Amikor nyolc hónapos terhesen neked hála egy könyvesboltban sírdogált.
Csak spermadonor vagy. De életedben először felelősséget vállalsz.
- Segítesz az unokámon. - Az unokahúgomom.
Az unokahúgom unokahúgán.
Kösz, Kyle.
Ezt elviszem a laborba.
Ha jó donor vagy, felkeresünk.
Mielőtt hozzálátnánk, sajnos most tájékoztattak,
hogy ebben a központban senki sem lenne jó donor.
De személyes kérést intéztem az ügynökség felé. Jelenleg is tesztelnek.
Köszönöm, asszonyom. Értékelem a támogatását.
Most viszont koncentráljunk Boróra!
Pfuj!
Ez a fickó szar arc.
Mivel nem ellenséges hadifogoly, nem vonatkozik rá a genfi egyezmény.
Mivel szállítás alatt van, gyakorlatilag bármeddig a foglyunk lehet.
Boro fegyverei iránt több terrorista csoport is érdeklődik.
A Közel- és Távol-Keleten, sőt itt, az Államokban is.
Boro rengeteg információ birtokában van, amit mindenképpen meg kell szereznünk.
Kérvényeztem az Igazságügyi Minisztériumnál
a durvább vallatási módszerek bevetését. Az elnöki választ várjuk.
- Előkelő. - Így lesz Boro fellökhető.
Boro megkínzásáról dönt? Ezt a határt sosem kéne átlépnie egy kormánynak.
Morális akadályát látod, vagy szimpatizálsz Boróval?
Hogy érted ezt?
Arra célzok, hogy fizetted az iskoláját, távolról gondját viselted.
Szerintem kivételezel vele.
Ez nevetséges. Segítségre szoruló gyerek volt. Slussz-passz, befejeztem.
Az volt, de most egy veszélyes férfi veszélyes baráti körrel. Izzasszuk meg!
Könnyű a kínzást választani, ha még nem láttad közelről. Mint én.
Egyetértek az apáddal. Vannak elveink.
A legtöbb szuperhős történetében utolsó esélyként jelenik meg a kínzás.
Elég a kockaságból, léghajlító!
Egyetértek Luke-kal.
- Vannak jobb vallatási módszereink is. - Elcsábítod Borót?
Arra célzok, hogy ne ugorjunk egyből a kínzásra! Haladjunk lassabban!
Hónapokat töltöttem a táborában. Mindenkinél jobban ismerem.
Boro csak az erőszakból ért. Szóval legyünk erőszakosak!
Fáj kimondanom, de Emma hercegnőnek igaza van.
A pöcsfej szinte minden jelen lévő embert megpróbált megölni.
Miért csak csinibaba és én vagyunk elég tökösek?
Majd ez elnöki engedély fényében döntünk. Addig is készenlétbe helyezem Carlsont.
Carlsont?
Az a pasas para.
Elnézést, uram! Elnézést!
Nem tolta vissza a bevásárlókocsiját a tárolóba.
- Mi? - Elgurult a kocsija.
Nekiment a PT Cruiserömnek.
Húzz a francba!
A mindenit! Ettől lesz ám pipa az ember.
Halló! Norm Carlson vagyok.
Kiváló.
Igen, épp most töltöttem fel a készleteimet.
Odanézzenek! Újra együtt a banda.
Én, Finn, Danielle, vagy bármi legyen is az igazi nevetek.
Meghívtalak az otthonomba. Ruháztalak, etettelek.
És Finn, én sosem hazudtam neked.
Akkor sem, amikor azt mondtam, szeretlek. Felnéztem rád.
De te megölted az egyetlen élő szülőmet.
Most pedig láncra vertél. Mondd csak!
Ki a rosszfiú?
Aki atombombákat ad el terroristáknak?
- Figyelj rám, Bengal! - Ne hívj így!
Kérdeznék valamit. Törődtél te egyáltalán velem?
Vagy csak így hízelegtél az apámnak?
Miután megölted, a bűntudatod miatt gondoskodtál rólam.
Nyugtatgattad a lelkiismeretedet.
Akkor is törődtem veled, és most is.
Ezért is mondom el, egy férfi tart ide, aki nagy fájdalmat akar okozni neked.
Elképzelhetetlen fájdalmat.
A módszerei átcsusszannak még a legkisebb jogi kiskapun is.
- Azért küzdök, hogy ne jöjjön ide. - Én drukkolok, hogy jöjjön.
Az sem izgat, ha egy késkereskedő feldugja neked a teljes repertoárját,
hogy szóra bírjon.
Danielle, vegyél vissza egy kicsit!
Hallgass rá, Dani!
Én cápa vagyok.
Elkaptál egy cápát. Ügyes vagy.
De ha az én szabályaim szerint játszol, számos kék bálnát foghatok neked.
Akik rá akarják tenni az uszonyukat a bombámra. Az aukció egyelőre áll.
Csak jeleznem kell nekik, és mind úton lesznek a csapdátok felé.
Mik a feltételeid?
Én döntök a fogva tartásom körülményeiről. Házi őrizet Bora Borán.
A tulajdonaimhoz senki sem nyúl. Vízálló nyomkövetőt kérek,
hogy megmártózhassak a tengerben. Ugyanúgy börtönben leszek,
csak rács helyett fehér homokos tengerpart vesz majd körbe.
És ha nemet mondunk?
A vevőim felszívódnak, és mástól vesznek atombombát.
Ti pedig számtalan halálos áldozatért lesztek felelősek.
Örülhetsz, ha kapsz egy aprócska cellát a Leavenworthben.
Megfontoljuk.
Gyere!
Hé! Mégis mi jár a fejedben? Nem kötünk alkut vele.
Kyle jó donor.
KYLE JÓ DONOR LENNE ROMINAK!
Tejszínt még hoznom kell.
Igen.
Anyátok kezd kiborulni.
- Te sem nézel ki túl jól. - A beteg gyerekem a kórházban van.
A kétségbeesett nejemmel. És ha Kyle nemet mond?
Igent fog mondani.
És ha láthatási jogot akar? Vagy ha magához akarja venni?
Romi a te lányod.
Szedd össze magad, és nyugodj meg! Megértetted?
Segítek anyának a konyhában.
Puhány.
Bocs a késésért.
Ó, helló!
- Emma, Barry, Luke. - Babos mártogatós.
- Igen. - Kösz. Kedves tőled, hogy hoztál.
- Ne, várj! Meghívtak ide. - Össze vagy zavarodva.
- Ez családi program. - Barry is itt van.
- Mert ő családtag. - Az bizony.
- Mi folyik itt? - Hozott babos mártogatóst.
Én kértem Donnie támogatását.
Nem akarom, hogy Kyle megijedjen, amiért ennyi ember van itt.
- Csak a fontos emberek maradhatnak. - Luke, kérlek.
Hogy magyarázzuk el, mi köze van Donnie-nak Romihoz?
- Az anya férjének az anyjának a pasija? - Ez legyen az én bajom!
Tally, nem gond. Nem akarok rontani a helyzeten.
- Engedek, elmegyek. Kikísérsz? - Persze.
- Majd holnap felhívlak. - Rendben.
- Te bizonyára Kyle vagy. - Igen.
- Üdv! - Cselekedj helyesen!
Kyle, szia!
Örvendek.
Kérlek, gyere be!
- Megteszem. - Köszönjük.
De az egyik haverom orvos, és azt mondta, hogy kockázatokkal jár a beavatkozás.
Fertőzés, sérült idegszálak...
Veszélybe kerülhet a megélhetésem,
szóval szerintem úgy igazságos, ha megbeszéljük az anyagiakat.
- A biztosításunk mindent fedez. - Nem a beavatkozásra gondoltam.
Úgy értettem, hogy én mennyiért vállalom.
A kieső munkaidő, a felépülés...
- Mennyit kérsz? - Százötvenezret.
Nincs ennyi pénzünk.
Szép nagy ez a ház. Áll néhány kocsi a beállón. Megoldják.
Nem teszem kockára az életemet egy gyerekért, akit sosem láttam.
- Te aljas kis rohadék. - Emma!
Magasról szarik Romira. A pénzért csinálja.
Emma, ha megütöd, elmegy, és akkor Romi nem kap csontvelőt.
Gondolják át!
Tudják a számom.
És én is mondtam egy számot.
Mi a fene volt ez?
- Most bezzeg megszólalsz. - Hogy érted ezt?
A gyereked beteg, de te szótlanul álltál ott.
- Ezzel nem segítesz. - Apa nyugtatott le.
Kinek hiszed magad? Nincs is gyereked. Nem tudod, mit élek át. Csak fogd be!
Ne beszélj így vele!
Persze hogy az ő pártját fogod. Ő a hőn áhított fiad.
Majd megnyugszik.
Luke, el kell adnod a hajódat.
- Abból sem jönne össze elég pénz. - Komolyan?
Ráadásul hónapokig tarthat vevőt találni. Felvehetnénk még egy jelzáloghitelt.
Évekkel ezelőtt már felvettünk egyet.
Mihez kezdjünk?
Ne aggódj!
Nem hagyom, hogy az unokánknak baja essen.
Megígérem.
Rendben.
Istenem!
Mit keres egy több százezer dolláros csiszolatlan gyémánt egy óvodásnál?
Ez csak egy kis szuvenír Antwerpenből. Kárpótlás, amiért kihagytam a koncertet.
Antwerpenből? Ez véres gyémánt?
Ha pár rosszfiú megölése vérengzés, akkor igen. Nem nagy ügy.
Te is kaptál nyakláncot a ballagásra.
Arra, amelyiket kihagytad?
Minden ajándékod kárpótlás, amiért leléptél.
Értem, miről van szó.
Meg akartad szorongatni Borót, szét akartad rúgni Kyle seggét.
Egyik sem jött össze, ezért most rám haragszol.
Nem is tévedhetnél nagyobbat.
Sajnállak téged. Akaratlanul is ugyanazokat a hibákat követed el Romival,
mint Oscarral és velem.
Isten ments, ha történik vele valami, akkor...
Akkor eljátszod a második esélyedet is.
Szia! Nézd, mit szereztem! Egy garázsvásáron vettem.
Fel akarom vidítani Romit valamivel.
Egy hintalóval? A párnáról is alig tudja felemelni a fejét.
Tudom, ezt a gyógyulás utánra szánom.
- Jól vagy? - Nem igazán.
Donorkampányról volt szó, nem barkácsolásról.
Oké. Én csak... Hűha!
- Azt mondtad, Kyle jó donor. - De azt nem, hogy kés alá is fekszik.
- És most pénzt kér tőlünk. - Ezt nem tudtam.
Semmi gond. Telefonálok párat.
Rengeteg dologgal foglalkozom egyszerre, és tőled csak ezt az egy dolgot kértem.
Jól van. Figyelj!
Em, te olyan ember vagy, aki szeret irányítani. Mindent.
A tanulmányaidat, a karrieredet. Azt, hogy találj egy jóképű vőlegényt,
aki csak úszik az árral. Szerintem nehezen viseled,
hogy Romi betegségét nem irányíthatod.
Inkább segíts lelakkozni ezt a hintalovat,
és öt percig gondolj valami másra!
Rendben. Oké. Végül is egy beteg gyerek egy reneszánsz korabeli hintalóra vágyik.
Csak szerettem volna, ha valaki könnyít egy kicsit a terheimen.
Ne, várj! Emma!
Örülök, hogy megismerhetem, Mr. Polonia. Norm vagyok.
A hobbiboltban olyan sok termék és polc van.
Sokáig kerestem a csillámos ragasztót.
Kéne erre egy alkalmazás.
Norvég krumkerer sütemény. A mormorom receptje alapján.
Szóljon, ha kér! Bedugom a szájába.
Ahogy gondolja.
Ez...
Ez 300 000 dollárt ér. Annyi a dolgod, hogy bevállalsz pár kórházi vizsgálatot,
adsz csontvelőt Rominak, és utána a tiéd lesz.
Beviszem abba az ékszerboltba. Ha az ékszerész szerint is valódi...
akkor áll az alku.
Nem táncolhatsz vissza. Ha igent mondasz, az orvosok megkezdik az előkészületeket.
És leállítják Romi immunrendszerét.
Ha az azt követő 24 órában nem kap csontvelőt, akkor meghal.
És te is.
Értem. A gyereknek nem lesz semmi baja.
Tudtam, hogy bízhatunk benned.
Tudom, érdekesnek néz ki. De igazából nehéz jól elkészíteni a keveréket.
Olyan lesz, mintha tűzhangyák másznának fel a répáján.
Na, le a gatyát!
Leállni! Ennek vége.
- Nem mondhat le 24 órán belül. - A teljes összeget megkapja.
Boro!
Kössünk alkut!
- Mi a fene? - Kiadatási parancs jött az OFAC-tól.
Még 48 óráig tarthatjuk bent. Alkut kell kötnöm.
Ez ostobaság! Mondja meg az OFAC-nak, hogy „lóFAC-t”!
Én nem veszíthetem el az önuralmam, nem viselkedhetek amatőrként.
- És nem szitkozódhatok a feletteseimnek. - Ott van abban a szobában. Nem lehet...
Nem te mondod meg, mit tehetek, és mit nem, Brunner ügynök.
És tisztázzunk valamit! Ha az én irodámban még egyszer így mersz beszélni velem,
ügyfélszolgálatos vagy munkanélküli leszel. Világos?
Igen.
Jól vagy?
Mit művel a Külföldi Eszközöket Ellenőrző Hivatal?
Egy dél-amerikai terroristát,
akit amerikaiak fogtak el Görögországban, miért pont Zimbabwébe küldenek?
Boro adta a robbanószert
a négy évvel ezelőtti hararei terrortámadáshoz.
A korrupciónak hála valószínűleg hetek múlva már szabad lesz.
De jóban akarunk lenni Zimbabwe kormányával,
hogy hozzáférhessünk a masvingói lítiumbányákhoz.
Minden a pénzről szól, igaz?
Ha Boro vevőit akarjuk, igyekeznünk kell.
Együttműködik, ha megegyezünk abban, hogy az egyezség előtti
ismert és ismeretlen bűneiért sosem ítéljük el.
Ha kiderülne, hogy egy éve felrobbantott egy árvaházat, hozzá sem érhetnénk?
Pontosan. De a kiadatási parancsról nem kell tudnia.
Amint az afrikai barátai ejtik a vádakat, szabad ember lesz.
És szabadon üzletelgethet.
Szabad préda, ha ismét elkövet egy bűncselekményt.
A terv nem tökéletes,
de jelenleg csirkeszarból próbálok csirkesalátát csinálni.
- Ezt elmondhatnád a lányodnak. - Emmának nehéz napja van.
Nagyon mérges Boro miatt, és nagyon zaklatott Romi miatt.
Ez nem kifogás. Ne az apjaként, a feletteseként cselekedj!
Tartsd kordában!
Értettem.
De remélem, tudja: Emma kiváló ügynök. Nélkülözhetetlen tagja a csapatnak.
Gyorsan megoldja a problémákat, tökös, remek ösztönei vannak.
És ezt a feletteseként és az apjaként mondom.
Köszönöm, hogy kiértékelted.
Szívesen.
Én pedig köszönöm, hogy mellém állt, és leállította a kínzást.
Nem álltam senki mellé.
Én vagyok az egyetlen az épületben,
akinek joga van véleményt alkotni a kínzásról.
Ezt nem bomba okozta, igaz?
Bármit is tettek önnel,
nyilvánvalóan kibírta. Teljesítette a kötelességét.
Bármi is történt, az a maga dolga.
De ez a beszélgetés sosem történt meg.
Köszönöm.
Jövök eggyel.
FOGDA
Steak a Mastro'stól és turmix a Bob's Big Boytól.
Most pedig beszélj!
Egy titkosított üzenőfalon kommunikálok a vevőimmel a dark weben.
Értesítést kapnak, amint feltöltök egy videót magamról és a bombáról.
- Ami bizonyítja, hogy működik. - Hogy bizonyítod?
Kell egy állami műhold,
és Amerika egyik ellensége, aki az én szövetségesem.
A műhold beméri a bomba egyedi radioaktív jelét,
és igazolást küld a vevőknek. Csak a bombámra van szükségem.
Azt hatástalanították, de még benne van az aktív hasadóanyag.
De az ellenség nem tudhatja meg a központ helyét.
- Máshol vesszük fel a videót. - Oké.
Amint feltöltöm a videót,
az érdeklődök jégkocka emojival jelzik, hogy megvennék a termékemet.
Lenyomozhatjátok az IP-címüket, a koordinátáikat, majd elfoghatjátok őket.
Bálnákat ígértem neked.
Az ügyféllistámon a világ leghatalmasabb rosszfiúi vannak.
Sajnálom, hogy ilyen ember lett belőled.
Azért lettem ilyen, mert megölted Omar Poloniát.
Veszélyes ember volt. De azzal, hogy megöltem,
megfosztottam egy jólelkű fiút az apjától.
Azt hittem, édességgel és ajándékokkal pótolhatom az űrt.
Iskolába is küldtelek. De minden gyereknek kell valaki, akire apaként tekinthet.
Más lennék, ha minőségi időt töltöttünk volna együtt?
A minőségi időt az elfoglalt szülők találták ki a bűntudatuk enyhítésére.
A mennyiség számít. Az, hogy ott legyél, amikor lehorzsolja a térdét,
amikor iskolai beadandót csinál, amikor együtt alszotok el a mesén.
Sajnálom, hogy megfosztottalak ezektől a csodás dolgoktól.
- Megbántad, hogy megölted az apámat? - Nem.
De sajnálom, ami veled történt.
- Szerintem hibát követünk el. - Tudom.
Ezért kell most kimaradnod ebből. Támogasd a családot a kórházban!
Szükségük van rád. És túl sok teher van most rajtad. Nem lehetsz a terepen.
Hónapok óta dolgozom Boro ügyén.
Mit mondtál a választásról a munka és a család közt? Számomra már késő.
De számodra nem. Vidd magaddal Aldont!
Aldon, nézesd meg a vállad! Sérülten nem veszem hasznodat.
Igen, uram.
Roo és én elvisszük Borót vidékre.
Ó, igen! Újra együtt a legendás páros.
Értesíts, ha történik valami!
Rendben.
- Gyere! - Oké.
Jól van, Boro, kezdődhet a felvétel.
Amint ez a videó feltöltésre kerül,
a forrásunk megerősíti, hogy ez az eszköz valódi hasadóanyagot tartalmaz.
Kedves érdeklődők, tudjátok, mit kell tennetek. Bonne chance.
Jól van. A videó pillanatokon megjelenik a dark weben.
FELTÖLTÉS
Mi a helyzet?
Kyle eltűnt. Nem találjuk.
Tudtam, hogy egy hazug rohadék. Kérj segítséget a cégtől!
- Ők megtalálják. - Rendben.
Emma, megfontoltan cselekedj!
Csak nyugi! Szükségünk van a segítségére.
Igen.
Picsába!
Asszonyom, feltöltöttük Boro videóját. Hamarosan bemérhetünk pár rohadékot.
Vettem.
Dot úton van ide.
Mi van Kyle-lal?
Megtaláltam.
Az autója egy chappaquai bárnál, a Roundaboutnál parkol.
- Ott találkoztunk vele. - Kösz, Tina.
A kislány haldoklik, ez meg sörözik?
Menjünk gyorsabban!
Figyelj! Csak meg akartam köszönni, hogy segítettél megtalálni Kyle-t.
És bocsi, hogy elhalasztottam a második randinkat.
A másodikat? Az elsőn kettőt haraptunk a pizzából,
mielőtt hívtak Romi miatt.
De ha már második randiról beszélünk, az már haladást jelent.
És én szeretném, ha ez az egész haladna előre.
Én is.
Ha készen állsz a número dos randira, tudod, hol találsz.
JEMEN, ÁDEN VÁROSA
Jégkocka Jemenben.
IP-CÍM BEMÉRVE
Szíriából is jött egy jégkocka.
- Rossz helyen vagy. - A francba!
Az apám értékes dolgot adott, és te is azt fogsz adni nekünk.
Igazából semmit sem kell tennem.
Jó, hogy megcsináltattad a vizsgálatokat. Tökös vagy. De ha jól sejtem,
a dokik a biztonság kedvéért tájékoztattak a komplikációkról, erre te berezeltél.
Nem gáz, van ilyen. De felelősséggel tartozol a gyerekért.
Ahogy az apja is mondta, csak spermadonor vagyok. Ezért nincs jogi kötelezettségem.
A haverom két évig jogot tanult.
- Ő mondta ezt, szóval... - És a gyémántlopásról mit mondott?
Hogy a törvény főleg a birtokost védi.
Figyeljetek! Én szépen itt maradok. Mégis mit tehettek ellene?
Kapsz egyet az ádámcsutkádba, hogy elhallgass.
Előrebukik a fejed, és kiviszünk, mint egy szakítás utáni részeg havert.
Fél perc múlva a csomagtartóban leszel.
Öt másodperc múlva máris visszakoznál.
- Két másodperc múlva megütlek. - Kemény csaj vagy, mi?
Oké, meg is van.
Bocs, emberek! A barátnője ma este szakított vele.
Túlzásba vitte a szomorkodást. Gyere csak!
- Mennek a koordináták Mukallába. - És Damaszkuszba.
Érkeznek az egységek Al-Tanfból és Lemonnier- ből.
- A SEAL csapat landolt Iszlámábádban. - Várjatok, amíg mindenki a helyére kerül!
- Mi újság? - Felvettük a barátunkat.
Még mindig nem döntött.
Hé, engedjetek ki innen!
Szerintem egy kis edzés egy személyi edző jelenlétében jót tenne neki.
Normra gondolsz?
Te döntesz.
Bízom az ösztöneidben.
Köszönöm.
A francba, engedjetek ki!
- Brunner. - Jön nekem eggyel.
Hamar behajtod.
Magáncélra használnám a Merry Fitnesst.
- Szeretném, ha szemet hunyna felette. - Engedélyt kérsz?
Elnézést.
Romiról van szó.
Ez a beszélgetés sosem történt meg.
Nehogy berezelj! Felfeszítjük az ajtót,
megkeressük a könyvelést, bebizonyítjuk, hogy hazudnak,
és feldobjuk őket a Kereskedelmi Kamaránál.
Készen állsz?
- Igen. Azt hiszem. - Jól van.
Vigyázz!
Mi folyik itt?
Jézus, Mária és Jósafát!
Szerintem ezek nem csupán könyvelési csalók. És videóra vettük őket.
Az utolsó csapatok is elhelyezkednek. Várjanak a jelemre!
Bocs, hogy mondod? Nem hallak. Beszélj hangosabban!
Kapd be!
Norm, szia. Gyere be!
Úgy örültem a hívásnak. Jó érzéssel tölt el, hogy szükség van rám.
Szia, Norm!
Ki tudod szedni belőle a csontvelőt?
Egészen biztosan. A Wikipédia szerint egészen egyszerű beavatkozás.
A Wikipédia szerint?
Nyugi! Csak viccelek.
Elolvastam egy orvosi folyóirat cikkét.
Majdnem teljesen.
Kértétek, hogy hozzak propofolt, de a beszállítóm, a Dán Dog felszívódott.
Szóval marad a régi módszer. Kösd fel a gatyát, hapsikám!
Ha ennek vége, azonnal a hatóságokhoz akarsz majd rohanni.
De ha eljár a szád,
újra el kell rabolnunk téged. És ami azután történne,
az sokkal rosszabb lenne, mint ami most fog történni.
Sajnálom.
Az a helyzet, hogy magadtól kellett volna a kórházba menned.
Hali!
Norm vagyok. Ma én leszek a sebészed. Szeretek zenét hallgatni munka közben.
Remélem, nem bánod.
Most pedig le a gatyával!
Most! Gyerünk!
Nincs itt senki. Az épület üres.
Mind üres.
Kiviszem innen!
Szerezd meg a táskát!
Meghalt!
Lőjük le a rohadékokat!
Köszönöm. Perceken belül itt a segítség.
- Remek. Kapjuk el Borót! - A helikopter elment.
Mindjárt átszállnak egy repülőre, és nemzetközi vizek felett lesznek.
- Talán még van időnk. - Talán.
Van időm, hogy meglátogassam Romit. A családomnak most szüksége van rám.
Mennem kell.
SÜRGŐSSÉGI
KÓRHÁZI BEJÁRAT
Szia! Úgy hallottam, jól ment a beavatkozás.
Eddig minden oké.
- Romi kemény csaj. - Mint a nagynénje.
- Az orvosok nem fogtak szagot? - Nem.
Barry élvezte, hogy egyenruhában a cég mentőautóját vezethette.
- Szóval mindenki jól járt. - Jó neki.
- Olvastad a jelentést? - Boro elfogatta magát.
Hogy megszerezze a bombát. Az IP-címek pedig hamisak voltak.
Semmire sem megyünk velük.
Boro gyanút foghatott, amikor a Dán felhívta.
Ezért nyomkövetőt tett magára, hogy a csapata megtalálja.
Bár ott lehettünk volna, hogy segítsünk!
Akkor Romi nem kapott volna csontvelőt. És igazad volt. Muszáj volt durvulnunk.
Lehet, de az apámnak is igaza volt.
Nagyon megrázó közelről végignézni egy kínzást.
Aldon, én...
Köszönök mindent, amit tettél.
Komolyan.
Nehéz napod volt. Gondoltam, örülnél, ha könnyítenék a terheiden.
- Szia! - Szia!
Együtt jöttetek ide?
Nem, a parkolóban futottunk össze.
Hozok kávét.
- Örvendek, Carter. - Én is.
És szép a lovad.
Kösz.
Figyelj! Nagyon sajnálom a tegnapi viselkedésemet.
- A ló tényleg szép. - Még nincs kész.
Kiöntöttem a lakkot, amit a nagyi órájához vettél.
Felhívtam a boltot, ahol állítólag vetted. Ők nem árulnak ilyet. Sőt, senki sem.
Mert a Környezetvédelmi Hivatal betiltotta.
Kizárólag Közép-Ázsiában árusítanak ilyet.
- Mire célozgatsz? - Fogalmam sincs.
Mondd meg te!
Szerinted bevallanák,
hogy tiltott terméket árulnak? A legjobb cuccot kértem az eladótól,
és ezt szedte elő a raktárból. Ennyi. Ez a rejtélyes lakk története.
Jól van, ha te mondod.
Oké, tudod, mit? Én próbáltam kedves lenni.
Ha továbbra is ezt csinálod, inkább meglátogatom Romit.
Szia!
Üdv!
- Mi ez a hintaló? - Rominak újítottam fel.
Azt hiszem,
hogy Emma hűtlen.
Miből gondolod?
Távolságtartó, és kifogásokat keres, hogy faképnél hagyhasson.
Ön szerint van valakije?
Őszintén szólva...
GYERMEKGYÓGYÁSZATI OSZTÁLY
...fogalmam sincs.
De Emma sok mindenen ment keresztül az elmúlt napokban.
És tudom, hogy szeret téged.
Én is őt.
És nem akarom elveszíteni.
Szóval csupa fül vagyok. Mr. Brunner, mit tegyek?
Tudom, milyen elveszíteni a nőt, akit szeretsz.
Ha úgy érzed, eltávolodik tőled...
akkor küzdj érte!
- Hogy van az angyalkánk? - Jobban. Még itt lesz pár hétig.
De az orvosok szerint egyre erősebb lesz.
- Remek. - Hazaküldtem Oscart és Sandyt pihenni.
Itt maradok, amíg Romi felébred.
Én is. Szeretném, ha Papika arcát látná meg először.
Emma jól van?
Nem tudom.
Nagyon kimerültél. Sok mindenen mentél keresztül.
Pihenned kell.
Hunyd le egy kicsit a szemed!
Így.
BESZÉLNÜNK KELL!
Azért kíváncsi lennék, hogy tudtad kifizetni Kyle-t.
Nem tudtam.
Jobb belátásra térítettem.
A feliratot fordította: D. Ferenc